การสร้างทัศนคติของความซาบซึ้ง การสร้างทัศนคติที่เป็นบวก การสร้างพฤติกรรมใหม่ๆ
ทุกๆวันมีเรื่องให้คุณต้องซาบซึ้ง แต่บางวันความซาบซึ้งนั้นก็หายากกว่าในวันอื่นๆ เพื่อสร้างข้อบังคับของการหาความซาบซึ้งแม้แต่ในวันที่ ลำบากที่สุด คุณจะต้องฝึกการเขียนรายการสิ่งที่คุณซาบซึ้งในชีวิตประจำวัน  งานวิจัยบางชิ้นเลยว่าการเขียนรายการสิ่งที่คุณซาบซึ้งด้วยมือเป็นส่วนที่มีค่าของกระบวนการนี้ การกระทำทางร่างกายของการเขียนด้วยมือทำให้ความสนใจของคุณช้าลงในทางที่มีความหมาย หากคุณไม่สามารถนึกถึงสิ่งไหนที่คุณรู้สึกซาบซึ้ง คุณก็ต้องเสแสร้งที่จะรู้สึกซาบซึ้ง จำไว้ว่าคุณกำลังเรียนรู้ที่จะเปลี่ยนทัศนคติ คุณต้องมองความซาบซึ้งแบบ "มันอาจจะแย่กว่านี้ก็ได้นะ" การเรียนรู้ที่จะพูดว่า "ขอบคุณ" นั้นเป็นส่วนสำคัญของการเปลี่ยนทัศนคติและการใช้ชีวิตที่เป็นบวก ไม่ว่าคุณจะแสดงความซาบซึ้งต่อสิ่งที่คุณทำเร็วๆ นี้หรือสิ่งที่เกิดขึ้นหลายปีที่ผ่านมา จงเขียนและแบ่งปันกับคนๆ นั้น บางทีคุณต้องการอยากให้ครูสอนชั้นประถมปีที่ห้าของคุณรู้ว่ากำลังใจที่เธอให้ต่อการเขียนของคุณทำให้คุณเขียนบล็อกได้ในทุกวันนี้หรือเพื่อขอบคุณเพื่อนรักของคุณที่คอยอยู่เคียงข้างเสมอ   หากคุณอยากเขียนข้อความแต่ไม่อยากส่งมันก็ไม่เป็นไร จุดประสงค์ของการเขียนข้อความแทนคำขอบคุณคือเพื่อฝึกความชื่นชมเพราะมันอาจจะเป็นไปไม่ได้ที่จะ เขียนถึงคนในอดีตหรือคนที่เสียชีวิตไปแล้ว งานวิจัยเผยว่าคนที่ใช้เวลาอย่างน้อย 15 นาทีต่อสัปดาห์ในการเขียนจดหมายแสดงความซาบซึ้งติดกันเป็นเวลากว่าแปดสัปดาห์จะแสดงทีท่าของความเป็นบวกที่เพิ่มมากขึ้น การฝึกทำสมาธิหรือสวดมนต์ทำให้จิตใจตั้งอยู่กับปัจจุบันซึ่งสำคัญต่อการสร้างทัศนคติที่เป็นบวก หมั่นหาเวลาในแต่ละวันเพื่อฝึกทำสมาธิหรือสวดมนต์ โดยไม่จำเป็นต้องเป็นเวลาที่ยาวนาน การฝึกเป็นเวลาสามถึงห้านาทีจะส่งผลในการเปลี่ยนแปลงของทัศนคติของคุณ  หากคุณมีศาสนา คุณสามารถใช้บทสวดของศาสนานั้น แต่หากคุณไม่มีศาสนา คุณก็สามารถฝึกฝนการทำสมาธิซึ่งอาจจะมีค่ามากกว่า ถึงแม้มันอาจจะไม่รู้สึกแบบนั้นแต่การฝึกสมาธิและสวดมนต์คือการฝึกฝนอย่างหนึ่ง ยิ่งคุณฝึกมากเท่าไหร่คุณจะยิ่งเก่งมากเท่านั้น คุณอาจจะไม่สังเกตเห็นความเปลี่ยนแปลงในช่วงแรก แต่หลังจากช่วงเวลาหนึ่งคุณจะสามารถมีทัศนคติที่สงบสุขไม่ว่าจะเกิดอะไรขึ้นรอบตัวคุณ เก็บขวดโหลนี้ไว้กลางบ้านและทุกวันคุณต้องเขียนสิ่งหนึ่งที่คุณรู้สึกซาบซึ้งในวันนั้น มองขวดโหลถูกเติมให้เต็มด้วยสิ่งที่ดีๆ เมื่อคุณต้องการกำลังใจก็เพียงหยิบข้อความเหล่านั้นจากโหลและอ่านออกเสียงให้ดังๆ  สำหรับขวดโหลของความซาบซึ้งอีกแบบหนึ่งลองใส่เศษเหรียญหรือแบงค์ลงในขวดโหลทุกวันเมื่อคุณเขียนบันทึกความซาบซึ้งของคุณ เมื่อขวดโหลนั้นเต็ม จงใช้เงินนั้นเพื่อหาวิธีที่สร้างสรรค์ในการส่งต่อ เช่น ซื้อบัตรแทนเงินสดสำหรับคนที่ไม่ได้คาดหวังซึ่งอาจจะต้องการความช่วยเหลือหรือซื้อดอกไม้สำหรับคนที่ไม่ค่อยได้รับความชื่นชม  หากคุณชอบงานประดิษฐ์ ลองตกแต่งขวดโหลของความซาบซึ้งนั้นด้วยริบบิ้น สีหรือสติ๊กเกอร์ คุณควรใช้เวลานึกถึงด้านที่ดีของชีวิตแทนการบ่น ใส่ใจมากขึ้นกับสิ่งที่เป็นบวกที่คุณสังเกตได้และปล่อยให้สิ่งที่ดีๆ กลายเป็นประสบการณ์ที่ดีๆ   สังเกตเมื่อคุณ รู้สึกอยากบ่นและพยายามหาบางอย่างที่เป็นบวกเพื่อเปลี่ยนความสนใจนั้น การบ่นคือการจดจ่อความสนใจไปที่สิ่งที่คุณอยากจะให้มันแตกต่างโดยไม่อยากทำสิ่งใดแตกต่างออกไป มันเก็บคุณไว้ ในสถานภาพที่ไร้อำนาจ หากคุณเชื่อว่าคุณไร้อำนาจในการสร้างความเปลี่ยนแปลงที่มีประสิทธิภาพในเหตุการณ์หรือความสัมพันธ์ของคุณ คุณอาจจะพบว่ามันยากที่จะเปลี่ยนทัศนคติที่คุณมีต่อชีวิต คุณควรลองนึกถึงส่วนของคุณในการสร้างแต่ละสถานการณ์หรือความสัมพันธ์ในแบบที่มันเป็น หากคุณสามารถหาส่วนของคุณเจอ คุณก็สามารถจัดการสิ่งนั้นด้วยการยอมรับหรือเปลี่ยนแปลงมัน  การรู้มากขึ้นเกี่ยวกับว่าทำไมคุณถึงเลือกทำสิ่งนั้นอาจจะช่วยให้คุณหลีกเลี่ยงตัวเลือกที่ผิดในอนาคตได้ จำไว้ว่าในขณะที่เหตุการณ์ที่เป็นลบส่วนใหญ่คือผลลัพธ์ของตัวเลือกที่เกิดจากส่วนของคุณ บางครั้งสิ่งที่ไม่ดีก็เกิดขึ้นถึงแม้คุณจะวางแผนไว้อย่างรอบคอบแล้วก็ตาม ไม่มีใครที่ไม่เคยอยู่ในที่ที่ผิดในเวลาที่ผิด หากคุณไม่สามารถหาวิธีอื่นในการคิดเกี่ยวกับสถานการณ์ที่ไม่ดี คุณควรลองขอความช่วยเหลือจากคนอื่น เช่น ผู้เชี่ยวชาญ นักบำบัด เพื่อนที่คุณไว้ใจหรือผู้อื่น คุณไม่จำเป็นต้องเผชิญสิ่งนี้ตามลำพัง หากมีคน กิจกรรมหรือสถานการณ์ในชีวิตที่ทำให้คุณต้องเครียดคุณก็ต้องปล่อยมันไป ความเปลี่ยนแปลงในทัศนคติขึ้นอยู่กับการใช้ชีวิตแบบใหม่ สิ่งนี้อาจจะหมายถึงการเลิกดื่มเลิกเหล้า เลิกใช้ยา เลิกกินเยอะหรือเลิกสูบบุหรี่ ไม่ว่าส่วนที่เป็นลบในชีวิตของคุณจะเป็นอะไร คุณจะต้องปล่อยมันไปหากคุณต้องการสร้างทัศนคติที่ดีขึ้น  ลองพิจารณาการเข้าร่วมกลุ่มสนับสนุนสำหรับคนที่ต้องการเปลี่ยนแปลงชีวิตให้ดีขึ้นในแบบเดียวกัน ในการเปลี่ยนแปลงเหล่านี้ คุณจะมีโอกาสสังเกตได้ถึงรูปแบบของความเป็นบวกในชีวิต ไม่มีชีวิตใครที่แย่ไปหมด และการละทิ้งส่วนๆ นี้ของชีวิตซึ่งไม่มีประโยชน์กับคุณอีกต่อไป จะทำให้คุณตระหนักถึงนิสัยที่คุณต้องการทำให้แข็งแกร่งขึ้น หากคุณกำลังอยู่ในความสัมพันธ์ที่ใกล้ชิดกับอีกคนสิ่งนี้จะมีผลกระทบต่อทัศนคติของคุณ ความสัมพันธ์ที่ดีควรเป็นบวกและทำให้คุณรู้สึกดีขึ้นเกี่ยวกับตัวเอง หากคุณรู้สึกกดดันที่ต้องทำสิ่งที่คุณไม่อยากทำ กลัวการไม่เห็นด้วยของเพื่อน หรือหากมีการข่มขู่หรือความรุนแรงทางร่างกายระหว่างการทะเลาะ ความสัมพันธ์ของคุณอาจจะไม่ดีนัก สิ่งนี้จะมีผลกระทบทางด้านลบต่อทัศนคติของคุณ  การไม่เห็นพ้องต้องกันบางอย่างเป็นเรื่องธรรมชาติในความสัมพันธ์ที่ดี ความสัมพันธ์ส่วนใหญ่ย่อมมีทั้งเหตุการณ์ที่ดีและไม่ดี ปรึกษาผู้เชี่ยวชาญร่วมกับคนรักหากคุณพบว่าคุณไม่สามารถเปลี่ยนรูปแบบทัศนคติที่ไม่ดีด้วยตัวเอง หากคุณอยู่ในความสัมพันธ์ที่รุนแรงหรือถูกทารุณกรรมทั้งทางอารมณ์และร่างกาย คุณควรขอความช่วยเหลือจากศูนย์ประชาบดีที่สายด่วนเบอร์ 1300 มันมักจะมีบางอย่างในทุกๆ สถานการณ์ที่ควรค่าแก่การชื่นชม เช่น หากฝนกำลังตก คุณอาจจะบ่นว่าคุณต้องเปียกฝนหรืออาจจะสังเกตว่าต้นไม้จะได้รับประโยชน์จากฝนที่ตกลงมา คนที่มีทัศนคติเป็นลบจะสามารถหาข้อเสียในทุกๆเหตุการณ์ได้ แต่เพื่อสร้างทัศนคติที่เป็นบวกคุณควรบังคับตัวเองให้สังเกตเห็นสิ่งที่ดี แบ่งปันข้อสังเกตที่เป็นบวกกับผู้อื่นและเก็บหมายเหตุที่เป็นลบไว้กับตัวเอง  คุณต้องหาข้อที่เป็นบวกในตัวคุณเช่นกัน จำไว้ว่าทุกอย่างคือโอกาสในการเรียนรู้ทักษะใหม่ๆ โดยเฉพาะอย่างยิ่งสิ่งที่ดูเหมือนจะยากในตอนแรก คุณสามารถซาบซึ้งต่อโอกาสในการเรียนรู้สิ่งใหม่ใหม่ในสถานการณ์ที่ไม่ดี อย่าจมปลักอยู่ในสถานการณ์เพียงเพราะมันไม่ดี. คุณอาจจะอยากเสแสร้งว่าพฤติกรรมที่ไม่ดี เช่น เจ้านายที่เหยียดเชื้อชาติ คนรักที่ชอบลงไม้ลงมือหรือเพื่อนที่ชอบทำร้ายจิตใจนั้น คือโอกาสที่ดีสำหรับคุณในการเรียนรู้ความอดทนอดกลั้น แม้สิ่งนี้อาจจะเป็นจริงแต่การจมปลักอยู่ไม่ใช่ทางเลือกที่ดีที่สุด สิ่งที่เป็นบวกสิ่งหนึ่งที่สามารถเรียนรู้จากสถานการณ์ที่ไม่ดีคือคุณสามารถเดินออกมาได้ หนึ่งในวิธีที่เร็วที่สุดในการรู้สึกดีขึ้นกับตัวเองคือการมีเมตตากับผู้อื่น ไม่ว่าสิ่งนี้จะหมายถึงการให้ทางคนบนท้องถนนหรือการเขียนข้อความเพื่อปลอบใจเพื่อนก็ตาม การช่วยเหลือผู้อื่นจะเพิ่มความเป็นบวกในตัวคุณ   สำหรับผลลัพธ์ที่ดีที่สุดคุณควรลองหาวิธีในการทำสิ่งที่มีเมตตาต่อผู้อื่นในแบบที่ไม่ต้องแสดงตัว เช่น เติมเหรียญลงในช่องหยอดเหรียญของ เครื่องซักผ้าสาธารณะจนเต็มเมื่อไม่มีใครมองอยู่ อย่ามัวแต่คิดว่าคุณต้องการถูกปฏิบัติอย่างไร; ลองจินตนาการถึงวิธีที่ผู้อื่นอาจจะต้องการถูกปฏิบัติ สำหรับคนที่ขี้อายมาก คุณสามารถเขียนข้อความเพื่อแสดง ความยินดีกับเขาเกี่ยวกับงานที่เขานำเสนอดีกว่าการกล่าวชมเชยเค้าออกมาดังดังและกอดเขาต่อหน้าคนอื่น การตื่นเร็วขึ้นหนึ่งชั่วโมงในแต่ละเช้าทำให้คุณมีเวลาในการจดจ่อกับตัวเอง เป้าหมายและความตั้งใจในการเปลี่ยนทัศนคติของคุณ คุณอาจจะใช้เวลานี้ในการทำสมาธิหรืออ่านหนังสือเล่มโปรด  หากมันง่ายขึ้นสำหรับคุณในการใช้เวลาหนึ่งชั่วโมงในช่วงท้ายของวัน คุณก็สามารถลองวิธีนี้ คนส่วนใหญ่แต่ไม่ทุกคนพบว่าเวลาในช่วงเช้านั้นสามารถทำอะไรได้ดีกว่า อย่าปล่อยตัวเองให้เสียเวลาในตอนเช้ากับหลุมพรางที่เป็นลบของจิตใจ เช่น การอ่านข่าวที่น่าหดหู่หรือสื่อโซเชียลมีเดียต่างๆ หากมีคนในชีวิตของคุณที่ทำให้คุณรู้สึกหมดพลัง ไร้ประสิทธิภาพและซึมเศร้า คุณก็อาจจะต้องใช้เวลากับพวกเขาให้น้อยลงหากคุณกำลังพยายามสร้างทัศนคติใหม่ หลีกเลี่ยงข่าวที่น่าหดหู่และใช้เวลาอ่านบทความที่สร้างสรรค์ จับตัวเองให้อยู่ในกรอบของความเป็นบวกและลดปริมาณของความเป็นลบที่คุณรับในแต่ละวัน  สิ่งนี้ไม่ได้แปลว่าคุณต้องเมินเฉยต่อเพื่อนที่กำลังเจอมรสุมในชีวิต แต่หากชีวิตของเพื่อนนั้นเต็มไปด้วยเรื่องราวและความลำบากเสมอๆ คุณอาจจะต้องขอเวลานอก หากการอยู่รอบคนที่เป็นลบนั้นหลีกเลี่ยงไม่ได้ (เช่น หากเขาเป็นเจ้านายหรือหัวหน้าของคุณ) คุณอาจจะสามารถใช้ความเป็นลบของพวกเขา พยายามเข้าใจว่าสิ่งนี้มาจากไหนและเผชิญหน้ามันด้วยความเป็นบวก สิ่งนี้ฟังดูง่ายแต่มันอาจจะไม่ใช่สิ่งที่คุณมักจะให้ความสนใจ ลองสร้างรายการของสิ่งที่คุณทำทุกวัน (หรือบ่อยๆ) และทำ รายการที่สองของสิ่งที่ทำให้คุณมีความสุข เปรียบเทียบรายการเหล่านี้และดูว่าการเปลี่ยนแปลงอะไรที่คุณสามารถทำเพื่อเพิ่มความสุขได้  นึกถึงความเปลี่ยนแปลงที่คุณสามารถทำต่อกิจวัตรประจำวันเพื่อเพิ่มสิ่งที่สามารถนำความสุขมาให้คุณได้ หยุดพักหลายๆ ครั้งต่อวันเพื่อรับเอาระดับความสุขของคุณ หากคุณกำลังรู้สึกเป็นสุข ลองนึกถึงเหตุการณ์ที่ทำให้คุณรู้สึกแบบนี้ เมื่อคุณอยู่ในสถานการณ์ที่ตึงเครียด ลองนึกถึงมัน ใช้เหตุผลเพื่อหาทางแก้ไขและทำสิ่งที่มีเหตุผล เมื่อคุณตอบโต้ คุณข้ามได้ขั้นตอนการให้เหตุผลและตอบรับโดยอัตโนมัติ สิ่งนี้จะนำปัญหาและความขุ่นเคืองใจมาให้มากขึ้น  เมื่อคุณอยู่ในสถานการณ์ที่ตึงเครียด ลองหยุดพักและหายใจเข้าลึกๆ ก่อนจะทำหรือพูดอะไร ใช้เวลาเพื่อคิดถึงบางสิ่งก่อนที่จะให้คำตอบหากคุณทำได้ ลองพูดว่า "ฉันต้องคิดดูก่อน" หากคุณกำลังพยายามสร้างทัศนคติใหม่ ลองให้ความสนใจไปที่ช่วงเวลาในปัจจุบัน เมื่อคุณพบว่าคุณกำลังกังวลเกี่ยวกับอนาคตหรือนึกถึงช่วงเวลาที่ยากลำบากในอดีต ลองหมุนความสนใจกลับมาที่ปัจจุบัน  คุณอาจจะใช้คำหรือประโยคเพื่อหมุนความสนใจกลับมาที่ปัจจุบัน เช่น "ตอนนี้" "เดี๋ยวนี้" หรือ "กลับไป" อย่าตำหนิตัวเองที่สูญเสียความสนใจ จำไว้ว่าความเมตตานั้นสำคัญต่อการสร้างทัศนคติที่เป็นบวก งานวิจัยเผยว่าการพยายามกระจายความสนใจให้กว้างเกินไปจะทำให้ความเครียดเพิ่มมากขึ้นและระดับของความตั้งใจลดลง การสร้างปริมาณของการควบคุมเหนือความสนใจที่มากขึ้นจะส่งผลที่ดีต่อความรู้สึกของความเป็นอยู่ที่ดีและความเป็นบวก  พยายามอย่าเปิดหลายๆ เพจบนบราวเซอร์อินเตอร์เน็ตและปิดโทรศัพท์มือถือเมื่อคุณกำลังดูโทรทัศน์ หากคุณกำลังล้างจานก็ควรหยุดฟังข่าว การทำเพียงสิ่งหนึ่งในเวลาเดียวและทำให้ดีจะเพิ่มทัศนคติที่เป็นบวกของคุณ  หากคุณจำเป็นต้องทำหลายสิ่งในเวลาเดียวกัน ลองจัดสรรเวลาให้ดี เมื่อเวลาหมด คุณก็ควรกลับไปทำสิ่งหนึ่งสิ่งใดในเวลาเดียว เมื่อคุณกำลังพูดคุยกับเพื่อน คุณก็ควรปิดโทรศัพท์มือถือ ทำความสนใจให้ช้าลงเพื่อที่จะทำแต่ละกิจกรรมในปัจจุบันได้เต็มที่มากขึ้น
เขียนรายการสิ่งที่คุณซาบซึ้งในชีวิตประจำวัน. ส่งการ์ดแทนคำขอบคุณ. ฝึกทำสมาธิหรือสวดมนต์. ทำขวดโหลของความซาบซึ้ง. หยุดบ่น. ใช้ความเป็นเจ้าของของความคิดและการกระทำของคุณ. กำจัดความเป็นลบในชีวิตของคุณ. คุณต้องมั่นใจว่าความสัมพันธ์ของคุณนั้นดี. มองหาเรื่องที่เป็นบวก. มีเมตตากับผู้อื่น. ตื่นให้เร็วขึ้น. ใช้เวลากับคนที่คิดบวก. สังเกตสิ่งที่ทำให้คุณมีความสุข. พยายามตอบรับแต่ไม่ตอบโต้. อย่าพูดพล่ามถึงอดีตหรืออนาคต. จดจ่อกับสิ่งหนึ่งในเวลาเดียว.
https://www.wikihow.com/Change-Your-Attitude https://www.wikihow.com/Change-Your-Attitude https://www.wikihow.com/Change-Your-Attitude
Developing an Attitude of Gratitude Generating a Positive Attitude Forming New Habits